Sava Pasha

Sava Pasha (Janinë, 1832 - Neuilly, Paris 1904) ka qenë burrështetas, dijetar dhe doktor osman me prejardhje ortodokse shqiptare. Pavarësisht pozitave të larta qeveritare ndihmoi çështjen kombëtare shqiptare, Lidhjen e Prizrenit dhe veprimtarët e shumtë me të cilët kishte patur të bënte, mes të cilëve edhe Sami Frashërin.

 Biografia 
U lind në Janinë më 1832 si Joan Sava (), biri i mjekut Kristo Sava Efendiut dhe Eleni Panos. Familja e të atit ishin nga parësia janiniote, paraardhësit e të cilit kishin patur veprimtari tregtare brenda dhe jashtë perandorisë, si dhe mbështetës të Ali pashë Tepelenës. 

Pas shkollimit në Zosimea, Joan Sava u vendos në Stamboll për të ndjekur studimet në shkollën perandorake të mjekësisë (), ku u specializua si mjek legjist. Studimet e thelluara i kreu më tej edhe në Paris dhe Piza. Ai ishte guvernator i Isfahya (Kretë) midis 1870 dhe 1875. Ai u bë drejtori i tretë i Mekteb-i Sultani më 27 maj 1874.

Ai shërbeu si vali i vilajetit të Ishujve të Mesdheut midis shkurtit 1877 dhe majit 1878, dhe si vali i Rumelisë Lindore midis korrikut dhe dhjetorit 1878. Në dhjetor të po atij viti mori titullin Pasha si Ministër i Punëve Publike. Ai u bë Ministër i Punëve të Jashtme në tetor 1879 dhe pasi e vazhdoi këtë detyrë deri në qershor 1880, u bë Ministër i Punëve Publike dhe anëtar i Komisionit të Punëve Publike në 1885. Ai shërbeu si vali i Kretës midis qershorit 1885 dhe janarit 1887. Pas vitit 1889 ai jetoi në qytetin Neuilly, afër Parisit, dhe vdiq atje në 1904.Son Dönem Osmanlı Erkân ve Ricali (1839-1922). Prosopoprafik Rehber, 2 baskı İstanbul: İsis, 2003

Edhe pse Sava Pasha ishte një i krishterë ortodoks, herë i dokumentuar si shqiptar, herë si greko-shqiptar e herë si epirot, ai është autor i një studimi mbi teorinë e ligjit islamik.İslam Hukuku Nazariyatı Hakkında Bir Etüd, Sava Paşa, Kitabevi Yayınları, ISBN 3000760100749

 Referime 

Kategoria:Pashallarë shqiptarë
Kategoria:Ortodoksë shqiptarë
Kategoria:Vdekje 1904
Kategoria:Lindje 1832
Kategoria:Njerëz nga Vilajeti i Janinës
Kategoria:Njerëz nga Janina
Kategoria:Lidhja e Prizrenit
Kategoria:Dijetarë